નવસારી જિલ્લામાં બુલેટ ટ્રેન માટે જમીન સંપાદન કરવાનો વિધિવત ઈરાદો સરકારે જાહેર કરી દીધો છે. આ માટે દરેક ગામોના જાહેરનામા બહાર પાડવાની શરૂઆત પણ કરી છે. કેન્દ્રની મોદી સરકારનો અત્યંત મહાત્વાકાંક્ષી પ્રોજેકટ બુલેટ ટ્રેન (હાઈસ્પીડ રેલ પ્રોજેકટ)નો છે. બુલેટ ટ્રેન અમદાવાદથી મુંબઈ વચ્ચે દોડનારી હોય જિલ્લામાંથી પણ પસાર થશે. જિલ્લાના 28 ગામોમાંથી બુલેટ ટ્રેન પસાર થનાર હોય તેનો પ્રાથમિક સરવે થઈ ગયો છે.